== Karriere ==
[[Fil:Sørensen Et vrag på Jyllands vestkyst ved solnedgang 1847.jpg|thumb|''Et vrag på Jyllands vestkyst ved solnedgang'', malet 1847, [[Statens Museum for Kunst]]]]
[[Fil:Sørensen Udsigt til Helsingør og Kronborg fra stranden syd for byen 1851.jpg|thumb|''Udsigt til Helsingør og Kronborg fra stranden syd for byen'', malet 1851, [[Marienlyst Slot]]]]
[[Fil:Affæren ud for Svinemünde cropped.jpg|thumb|''Affæren ud for Svindemünde 17. marts 1864'', malet 1864, [[Det Nationalhistoriske Museum på Frederiksborg Slot]]]]
Alt som årene gik, vandt Sørensen publikums yndest, men midler til at foretage en større sørejse fik han dog først, da kong [[Christian 8.|Christian VIII]] i 1846 tillod ham at følge med en orlogsfregat til [[Middelhavet]]. Fra dette togt som fra alle sine følgende hjembragte Sørensen en mængde studier, men kun en mindre del af disse anvendte han senere i sine billeder, selv om han dog adskillige gange har hentet sine motiver fra fremmede, især engelske, skotske og hollandske, farvande. Det var hjemlandets have og sunde, hans følelse stærkest drog ham til, og det var også behandlingen af et dansk emne, der indbragte ham den første mere betydningsfulde anerkendelse fra [[Kunstakademiet]]s side, [[De Neuhausenske Præmier|Den neuhausenske Præmie]], som i 1847 tilkendtes ham for ''Skibe i Kattegattet under Bramsejlskuling med Dønninger efter en Storm''. 29. oktober samme år giftede han sig med Jacobine Augustine Ahlberg (født 1818), datter af Jacob Hogan Ahlberg (1783 – 1845) og Maren Kirstine født Madsen Kollerup (1790 – 1869). I 1842 var han med til at tage initiativ til stiftelse af [[Kunstnerforeningen af 18. november]] sammen med billedhuggerne [[David Jacobsen]] og [[Thorvald Mule]] og kobberstikker [[Joel Ballin]].
Kunst Historie Maleri Organisationer